open-index/open-wikipedia-markdown huggingface dataset:
Sraigė (moliuskas)

**Sraigė** – bendrinis žodis, apimantis beveik visus pilvakojus (*Gastropoda*) moliuskus, kurie suaugę turi kriauklę. Bekriaukliai pilvakojai vadinami šliužais.

Kūną sudaro galva su čiuopikliais ir akimis, liemuo ir koja. Koja turi platų, pado formos, pagrindą, kurio pagalba šliaužia. Liemuo susuktas kriauklėje. Galvoje yra 1-2 poros čiuopiklių ir akys, kurios būna čiuopiklių viršutinėje ir apatinėje dalyje. Iš odos ląstelių išskyrų susidaro kriauklė.
Kotika (upė)

**Kotika** (, Srnantongo: *Kotika-liba*) – upė šiauriniame Suriname, Maroveino ir Komeveino apygardose. Prasideda aukštumose į pietus nuo Moengo. Teka į vakarus. Įteka į Atlanto vandenyną ties Naujuoju Amsterdamu, sudaro bendrą estuariją su Komeveinu. Vaga labai vingiuota, gausu meandrų. Su Komeveinu jungiasi protakomis.
Peškopija

**Peškopija** – miestas vakarinėje Albanijos dalyje, 187 km nuo šalies sostinės Tiranos ir 20 km į vakarus nuo kaimyninės Makedonijos sienos. Dauguma gyventojų sudaro albanai – daugiausia musulmonai.

Miestas įsikūręs kalnuotoje vietovėje, abipus Juodojo Drinio upės – žemiausioje Dibrės apygardos ir apskrities vietoje. Miesto apylinkės gausios mineralinių gydomųjų versmių ir naudigųjų chromo rūdos ir marmuro telkinių, kurie dėl susiklosčiusios ekonominės padėties nėra eksploatuojami. Miesto apylinkėse yra gausu nedidelių ledyninės kilmės ežerų.

## Istorija

Senovės laikais šios vietovės buvo apgyvendintos jau nuo akmens amžiaus. Vienos pirmiausių šias teritorijas apgyvendino senosios šių vietų gyventojos – ilyrų gentys. Peškopija, kaip ir visa dabartinės Albanijos teritorija, nuo seno buvo senovės valstybių Graikijos, Romos imperijos – sudėtyje, kurių kultūra labai smarkiai paveikė vietos gyventojus ir jų kultūrą.

Dabartinis miesto pavadinimas yra kildinamas iš senovės graikų kalbos žodžio „*episcopi*“, reiškiančio „vyskupo sostą“, ir nurodančio ankstyvosios krikščionybės klestėjimą Balkanų pusiasalyje. Nuo VI a. pabaigos į Balkanų pusiasalio regioną ėmus intensyviai skverbtis slavams, palaipsniui ši vietovė buvo apgyvendinta slavų genčių – dabartinių makedonų ir bulgarų protėvių.

Viduriniais amžiais miestas ilgą laiką priklausė Bizantijos imperijai, vėliau Bulgarijos ir Serbijos karalystėms, Epyro Despotijai.

Nuo XV a. Peškopija atiteko Osmanų imperijai, kuriai valdant pradėjo plisti islamas, ėmė gausėti albanų persikelėlių ir prasidėjo vietinių slavų albanizacija, kol galiausiai, 1912 m., Albanijai paskelbus nepriklausiomybę, šis miestas atiteko naujai susikūrusiai valstybei. Iki nepriklausomybės paskelbimo, miestas buvo tik nereikšmingas turgaus miestelis, buvęs tik šešėliu kaimyninio Makedonijos Respublikoje esančio Debaro miesto.

1912 m., šaliai paskelbus nepriklausomybę, miestas atiteko Albanijai. 1939 m., II pasaulinio karo išvakarėse, kaip ir visa Albanija, buvo okupuotas Italijos kariuomenės, 1943 m. miestas buvo okuopuotas Vokietijos, 1944 m. galutinai išvaduotas vietos komunistų partizanų.

Valdant komunistams, mieste buvo vystoma pramonė, spartinama industrializacija. 1990 m., po vienpartinės sistemos žlugimo, miestas buvo susidūręs su visą Albaniją kamavusiais ekonominiais sunkumais.

## Architektūra ir archeologija

Dėl istorijos bėgyje išlikusio menko miesto ekonomino ir socialinio vaidmens, kaimyninėje Makedonijoje esančio Debaro miesto konkurencijos, mieste nėra ošlikę daug turtingos architektūros pavyzdžių. Yra išlikę keletas Osmanų laikų gyvenamųjų namų, kelios mečetės. Komunistinės diktatūros laikais pastatyta pagal tipinius projektus suprojektuotų mažaaukščių gyvenamųjų namų, pramonės įmonių.

## Sportas
* KF Korabi Peshkopi - futbolo klubas.

## Nuorodos
* Savivaldybės svetainė
Mungas

**Mungas** () – miestas šiaurės rytų Suriname, Maroveino apygardoje, prie Kotikos upės ir Paramaribo-Albinos kelio. 7,3 tūkst. gyventojų (2004 m.).

## Sportas
* Inter Moengotapoe – futbolo klubas; daugkartiniai šalies čempionai.
* SV Notch – futbolo klubas; rungtyniavo aukščiausioje lygoje.

## Ekonomika
Šalia Mungo yra svarbiausi Surinamo boksito telkiniai. Gavyba vykdoma nuo 1922 m.

## Šaltiniai
Spalvos rodiklis

**Spalvos rodiklis** (taip pat dar naudojamas terminas – **spalvos indeksas**) – to paties dangaus šviesulio (žvaigždės, galaktikos, asteroido ir pan.), išmatuoto dviejuose skirtinguose spektro ruožuose, monochromatinių ryškių skirtumas:

: m_1-m_2=-2,5 \lg {J_{\lambda1}\over {J_{\lambda2}}}\; + const.

Jis rodo kiek ryškių žvaigždė ties bangos ilgiu \lambda_1 šviesesnė negu ties \lambda_2. Spalvos rodiklis heterochromatinių ryškių atveju apskaičiuojamas taip:

: m_{1hetero}-m_{2hetero}=-2,5 \lg {\int J_{\lambda} S_{1\lambda}\;d\lambda\over {\int J_{\lambda} S_{2\lambda}\;d\lambda}}\; + const.

Čia J_{\lambda} – energijos pasiskirstymas stebimo objekto spektre, S_{\lambda} – filtro pralaidumo kreivė.
Konstanta const gali būti parinkta taip, kad būtų lygi nuliui tam tikros spektrinės klasės žvaigždėms, (pvz., Vilniaus astrofotometrinėje sistemoje – O V, UBV fotometrinėje sistemoje – A0 V).

Tolimų objektų spalvos rodikliai paprastai būna paveikti tarpžvaigždinės ekstinkcijos, kuri sukelia tarpžvaigždinį parausvėjimą – tie objektai yra raudonesni, nei tokie pat, esantys arti mūsų. Tarpžvaigždinio parausvėjimo matas yra **spalvos ekscesas** ( – perteklius) apibrėžiamas kaip skirtumas tarp **stebimasis spalvos rodiklis** ir **normalusis spalvos rodiklis** (tikrasis objekto spalvos rodiklis, nepaveiktas ekstinkcijos). Pavyzdžiui, UBV fotometrinėje sistemoje ekscesą galime parašyti:
: E_{B-V} = (B-V)_{\textrm{Stebimasis}} - (B-V)_{\textrm{Normalusis}}

## Energijos pasiskirstymas
Jeigu žvaigždė ryškesnė už Vegą, jos ryškis neigiamas. Pagal apibrėžimą visi Vegos regimieji ryškiai UBV sistemoje beveik lygūs nuliui. Žvaigždės, kurios V ryškyje spinduliuoja daugiau negu Vega, V ryškis bus mažesnis negu Vegos. Jei jos spinduliuoja B ryškyje mažiau negu Vega, jų B ryškis bus didesnis negu Vegos. Todėl tos žvaigždės B-V bus daugiau už 0. Tokia žvaigždė – Saulė. Ji bus raudonesnė negu Vega. Taigi, B-V mums nurodo apie žvaigždės energijos pasiskirstymą.

Kitais žodžiais tariant, karštesnių negu Vega žvaigždžių normalieji spalvos rodikliai būtų neigiami, šaltesnių – teigiami
Maronai

**Maronai** (iš ; pabėgėlis, aukštikalnių gyventojas) – pabėgę iš vergijos Gvianos, Vest Indijos, Amerikos juodaodžiai vergai.

Amerikoje jų populiacijos susidarė nuo Floridos šiaurėje iki Amazonijos pietuose. Maronų gyvenvietės vadinomos palenkėmis (*palenque*) arba kilombais (*quilombo*). Pirmųjų maronų bendruomenės susiformavo Jamaikoje, Mėlynuosiuose kalnuose. Taip pat didelės bendruomenės susiformavo Suriname, Brazilijoje, Puerto Rike, Haityje, Kuboje. Kadangi dauguma pabėgėlių buvo iš pirmosios kartos, atvykusios iš Afrikos, jie išsaugojo savo gimtąsias kalbas, tikėjimus.

Maronai apsigyveno labai izoliuotai (kalnuose, džiunglėse, pelkėse), kad jų negalėtų pasiekti baltieji vergvaldžiai. Neretai vergai susimaišydavo su vietiniais indėnais. XIX–XX a. pradėjus sparčius miškų kirtimus, daugelis maronų neteko gyvenamųjų vietų ir emigravo į miestus.

Gvianos srityje maronų gyvenvietės išliko, jie sudarė atskirą „miškinių negrų“ tautinę grupę.
Naujasis Nikeris

**Naujasis Nikeris** () – antras pagal dydį Surinamo miestas, esantis šalies šiaurės vakaruose, Atlanto vandenyno pakrantėje, prie Nikerio upės žiočių, netoli Gajanos sienos. Nikerio apygardos centras. 13,0 tūkst. gyventojų (2000 m.). Svarbus prekybinis centras. Apylinkėse auginami bananai, ryžiai. Jūrų uostas. Keltų linija į Gajanos miestą Korivertoną. Kelias į Paramaribą. Turizmas.

## Sportas

* SV Santos – futbolo klubas; rungtyniavo aukščiausioje šalies lygoje.

## Šaltiniai
Tonfa

**Tonfa** (, *tong fa* ar *tuifa*) – tradicinis medinis Okinavos ginklas, žinomas visame pasaulyje. Šiais laikais naudojamos ir plastikinės ar metalinės tonfos. Naudojamas kai kurių šalių policijų kaip policininko lazda.

## Kilmė
Dėl šio ginklo kilmės yra diskutuojama, tačiau ekspertai mano, kad jis atsirado Kinijoje arba Indonezijoje. Jis naudojamas ir Pietryčių Azijos, ir Kinijos kovos menuose ir, ko gero, į Okinavą buvo atgabentas per šių kovos menų įtaką. Kinijoje manoma, kad ginklas išsivystė iš ramentų, tačiau Okinavos tautosakoje teigiama, kad Shō Shin valdymo laikotarpiu ginkluotė ir kovos menų taikymas buvo suvaržyti, norint stabilizuoti padėtį šalies viduje po pilietinio karo. Sakoma, kad šie draudimai paskatino kai kurių ūkio padargų vystymasi į savigynos ginklus. Šiuo atveju, pasakojama, kad tonfa atsirado iš medinės girnos rankenos. Policininko lazda taip pat yra sukurta remiantis tonfos pagrindu, tačiau kovos stilius yra kitoks.

## Sandara
Tonfą sudaro dvi dalys – rankena su bumbulu ir rankenai statmenas strypas (paprastai 51-60 cm ilgio), kartais – lentelės formos. Klasikiniame ėmyje už rankenos strypas būna išilgai dilbio. Ties alkūne jis išsikiša apie 3 cm. Rankena cilindriška, gali būti griovelėta, kad būtų tvirčiau suimama.

## Naudojimas
Tonfa gali būti naudojama puolimui ir gynybai gana įvairiai:
* Gynyba. Tonfa imama už rankenos, kad strypas eitų išilgai dilbio ir plaštakos. Tada strypu, saugančiu dilbį, galima blokuoti ir nukreipti priešo smūgius. Rankenos bumbulas pridengia nykštį. Laikant už galo strypu irgi galima blokuoti smūgius, o rankena kaip kabliu užkabinti priešo ginklą.
* Ataka. Tonfa smogti galima įvairiai.
** Galimi baksniai laikant už rankenos strypo galu, išsikišusiu priekin, arba rankenos bumbulu.
** Tonfą galima laikyti už strypo galo ir smogti kitu strypo galu arba rankenos bumbulu.
** Viena ranka laikant rankeną, kita – strypo galą tonfa galima sukaustyti ar užlaužti priešininką.
Kadangi egzistuoja kelio tonfos ėmio (laikymo) būdai, mokantis kautis tonfa tenka išmokti kirstynėse greitu tempu keisti vieną ėmį kitu.

Egzistuoja tradicinė kovimosi dviem tonfomis technika.

## Nuorodos
* Tonfa Martial Arts Weapon 
* Weapons: Tonfa 
* Tonfa
* Tonfa Video  (Video)
Nikeris

**Nikeris** () – upė šiaurės vakarų Suriname. Prasideda Bakheiso kalnuose, Sipalivinio apygardoje. Aukštupys slenkstėtas, yra krioklių. Teka į šiaurę, nuo vidurupio teka Nikerio ir Korono apygardomis. Nuo Vageningeno miesto pasuka į šiaurės vakarus. Įteka į Atlanto vandenyną ties Naujuoju Nikeriu. Sudaro bendras žiotis su Koranteino upe.

Didžiausias intakas – Marataka.

## Šaltiniai
Koranteinas

**Koranteinas** (, ) – upė Pietų Amerikos šiaurėje. Prasideda Gvianos plokščiakalnio Akarajaus kalnuose Brazilijos, Gajanos ir Surinamo sienų sandūroje. Teka daugiausia į šiaurę, per visą savo ilgį sudaro Gajanos-Surinamo sieną. Aukštupyje gausu slenksčių ir krioklių (Karaliaus Edvardo VII krioklys, Karaliaus Jurgio VI krioklys). Pratekėjęs krioklių ruožą, Koranteinas teka Gvianos žemuma. Įteka į Atlanto vandenyną tarp Naujojo Nikerio ir Korivertono miestų; sudaro estuariją. Laivuojama iki Orilos miesto (80 km nuo žiočių).

Didžiausi intakai: Naujoji upė, Lusis, Kabalebas.

Koranteino baseine yra keletas priešistorinių archeologinių radimviečių (petroglifų urvai). Upės baseine gausu *[[Pseudoplatystoma]]* genties šamų.

## Šaltiniai
The Pigeon Detectives

**The Pigeon Detectives** yra indie roko grupė iš Anglijos, Leeds miesto, susiformavusi 2002 m. Žurnalo NME jie buvo pavadinti „bene didžiausią šuolį į didžiąją sceną padariusia grupe“ 2007 m.

The Pigeon Detectives priklauso „Dance to the Radio“ įrašų kompanijai, su kuria 2007 m. išleido debiutinį albumą „Wait For Me“, pasiekusiu #3 Jungtinės Karalystės albumų sąraše.

## Grupės nariai
* **Matt Bowman** (vokalas)
* **Oliver Main** (solinė gitara)
* **Ryan Wilson** (ritminė gitara)
* **Dave Best** (bosinė gitara)
* **Jimmi Naylor** (būgnai)

## Diskografija

### Albumai
* *[[Wait For Me]]*, (2007 m. gegužės 28 d., #3 JK)

### Singlai
* *I Found Out*, (2006 m. lapkričio 6 d., #39 JK)
* *Romantic Type*, (2007 m. vasario 26 d., #19 JK)
* *I'm Not Sorry*, (2007 m. gegužės 21 d., #12 JK)
* *Take Her Back*, (2007 m. rugpjūčio 13 d.)

## Nuorodos
* Oficialus puslapis
* Grupės MySpace profilis
Andrew Fletcher

**Endriu Džonas Flečeris** (; 1961 m. liepos 8 d. Notingame, Jungtinėje Karalystėje – 2022 m. gegužės 26 d.) – britų muzikantas, geriausiai žinomas kaip grupės Depeche Mode narys, joje grojęs nuo pat grupės įsikūrimo 1980 m.

## Prieš Depeche Mode
Andrew kartu su Martin’u ir Vince’u grojo grupėje „Composition of Sound“ 1980 m.; vėliau kartu su David’u keturiese subūrė „Depeche Mode“. Čia jis iš pradžių grojo bosine gitara, tačiau vėliau perėjo prie sintezatoriaus.

## Depeche Mode
Grupėje Fletch’o (*taip jis vadinamas pačių grupės narių bei fanų*) vaidmuo buvo daugiau nei muzikanto. Dažniausiai būtent jis būdavo pagrindinis asmuo, bendravęs su spauda, duodavęs interviu, pristatydavęs grupės naujienas ir pan.

1984 m. Flečeris įrašė solinį koverių albumą „Toast Hawaii“. Muzikinę partiją atliko grupės nariai Martin’as ir Alan’as, o Andrew pirmąkart tapo vokalistu. Deja, albumas taip niekada ir nebuvo išleistas.

2002 m. Fletch’as įsteigė įrašų kompaniją „Toast Hawaii“, kurioje albumus išleido futuristinė merginų grupė „Client“. Koncertinio turo su šia grupe metu, Andrew retsykiais didžėjavo.

## Asmeninis gyvenimas
Andrew Fletcher’is buvo vedęs Grainne, su kuria turėjo dvi atžalas – Megan ir Joe.

## Taip pat skaitykite
* Depeche Mode

## Šaltiniai

## Nuorodos
* Depeche Mode dot com
Onvervachtas

**Onvervachtas** () – miestas šiaurės Suriname, į pietus nuo Paramaribo. Paros apygardos centras. 2,0 tūkst. gyventojų. Per miestą eina Paramaribo-Matapio (prie Gajanos sienos) kelias ir Paramaribo-Brounsvego (prie Brokopondo tvenkinio) geležinkelis. Svarbus tabako auginimo centras.
Paranamas

**Paranamas** () – miestas šiaurės Suriname, Paros apygardoje, Surinamo upės kairiajame krante, į rytus nuo Onvervachto. 1,8 tūkst. gyventojų (1977 m.). Žemės ūkio srities centras. Aliuminio metalurgija.
Bazilionų mokykla-daugiafunkcis centras

**Šiaulių rajono Bazilionų mokykla-daugiafunkcis centras** – dieninė, savarankiško mokymosi bendrojo lavinimo mokykla Šiaulių raj., Bazilionuose, B. Mejerytės g. 1, vykdanti pradinio, pagrindinio, vidurinio ir papildomo ugdymo programas. Įstaigos kodas 190057742.

## Istorija

1773 m. miestelyje apsigyvenę vienuoliai bazilijonai įkūrė pradžios mokyklą, kuri 1793 m. pertvarkyta į šešiametę mokyklą, ją tais metais lankė 192 mokiniai, bet kai kuriais metais mokinių skaičius siekdavo ir 300. 1825 m. rusai mokyklą pavertė keturmete. Po 1832 m. sukilimo rusai nusavino vienuolyno turtus, vienuolius iškėlė į Vilnių, o vienuolyne apgyvendino stačiatikių vienuolius. 1835 m. vienuolynas ir mokykla panaikinti.

1973 m. tapo Padubysio vidurine mokykla, 1989 m. Bazilionų vidurine mokykla. 2010 m. prie mokyklos prijungtas Bazilionų vaikų darželis ir mokykla tapo Bazilionų vidurine mokykla-darželiu, 2014 m. reorganizuota į Bazilionų mokyklą-daugiafunkcį centrą, veikė Gruzdžių gimnazijos Bazilionų skyrius.

## Direktoriai
* Rimantas Gorys

## Žymūs mokytojai
*Barbora Mejerytė;
*Mindaugas Stakvilevičius.

## Žymūs mokiniai
* Vacys Bagdonavičius, filosofijos istorikas.

## Šaltiniai

## Nuorodos
* Mokyklos svetainė
Pageluvis

**Pageluvis** (arba ***Pagelava***) – kaimas Šiaulių rajono savivaldybėje, Kurtuvėnų regioniniame parke, 20 km į pietvakarius nuo Šiaulių, prie senojo prekybinio ir pašto kelio Ryga–Tilžė. Pavadinimas kilęs nuo greta telkšančio Geluvos ežerėlio.

## Istorija

Gyvenvietė pradėjo kurtis apie 1932 m. kaip šiauliečių vasaros poilsio vieta. Sovietmečiu buvusiuose vasarnamiuose įkurtos pionierių stovyklos. Ilgą laiką tai buvo mėgstamiausia šiauliečių savaitgalių poilsio vieta, tačiau prasidėjus žemių grąžinimui, lankymas buvo apribotas, todėl miesto gyventojams artimesnis tapo Bubių tvenkinys.

## Gyventojai

## Šaltiniai
Vageningenas (Surinamas)

**Vageningenas** () – miestas šiaurės vakarų Suriname, Nikerio apygardoje, prie Nikerio ir Maratakos upių santakos. Pro miestą eina Naujojo Nikerio-Paramaribo kelias. Svarbus ryžių auginimo centras.
Kudai

**Kudai** – Čilės pop muzikos grupė. Dabartiniai grupės nariai: Tomás Cañas Manzi, Pablo Holman Concha, Gabriela Villalba ir Bárbara Sepúlveda Labra. Grupės pavadinimas kilo iš mapudungunų kalbos žodžio *küdaw*, reiškiančio darbą. Grupė yra populiari ne tik Čilėje, bet visoje Lotynų Amerikoje (ypač Gvatemaloje, Ekvadore, Meksikoje).

2006 m. grupę paliko Nicole Natalino, o ją pakeitė ekvadorietė Gabriela Villalba.

## Diskografija
* *[[Vuelo]]* (2004 m.)
* *[[Sobrevive]]* (2006 m.)
* *[[Nadha]]* (2008 m.)

## Singlai
* *Sin Despertar* (Neprabudus)
* *Ya Nada Queda* (Jau nieko neliko)
* *Escapar* (Pabėgti)
* *Lejos de la Ciudad* (Toli nuo miesto)
* *Déjame Gritar* (Leisk šaukti)
* *Quiero Mis Quinces*
* *Llévame* (Užpildyk mane)
* *Tal Vez* (Galbūt)
* *Tú* (Tu)
* *Lejos de aquí* (Toli nuo čia)

## Nuorodos
* Oficiali svetainė 
* Fanų forumas Lietuvoje
*
Aplinkos technologijos

**Aplinkos technologijos**, kitaip – **žaliosios technologijos**, yra aplinkotyros praktinis pritaikymas natūralios aplinkos ir išteklių išsaugojimui bei žmogaus veiklos neigiamo poveikio aplinkai mažinimui. Pagrindinė koncepcija, kuria remiasi aplinkos technologijos, yra tvarioji plėtra.
Aplinkos technologijų pavyzdžiai: atliekų perdirbimas, vandens gerinimas, nuotekų valymas, atsinaujinantys energijos šaltiniai ir kt.

## Nuorodos
* Green Progress – aplinkos technologijų naujienos
Slydžiai

**Slydžiai** – kaimas Šiaulių rajono savivaldybėje, 18 km į pietvakarius nuo Šiaulių, Dubysos slėnyje.

## Gyventojai

## Šaltiniai
Pietų Gobio aimakas

**Pietų Gobio aimakas** () – vienas iš 21 Mongolijos aimakų yra šalies pietuose, Gobio dykumoje. Sostinė – Dalanzadgadas.

Pietų Gobio aimakas pagal plotą yra didžiausias aimakas Mongolijoje.

## Administracinis suskirstymas

Aimakas padalintas į 15 sumų:

* Bajan Ovo
* Bajandalajus
* Bulganas
* Dalanzadgadas
* Gurvan Tesas
* Chanbogdas
* Chanchongoras
* Chiurmenas
* Mandal Ovo
* Manlajus
* Nomgonas
* Nojonas
* Sevrėjus
* Cogt Ovo
* Cogtcecijus

## Galerija

ÖmnöGobi18.JPG|Kupranugarių kaimenė Pietų Gobyje
Demchig Monastery 23.JPG|Demčigo vienuolyno stūpos
Bayanzag.jpg|Gobio dykuma
12 7 Sipine Hongorin (2).JPG|Smėlio kopos (Chongoryn Elsas)
Tsogttsetsii 08.JPG|Cogtcecijus
Dzidai

**Dzidai** – kaimas Šiaulių rajono savivaldybėje, 18 km į pietvakarius nuo Šiaulių, Dubysos slėnio krante. Dzidų vardu vadinama faktiškai Lukšiuose esanti didžiausia Šiaulių miesto vandenvietė.

## Gyventojai

### Žymūs žmonės
* Kaime gimė Jonas Žilevičius, inžinierius hidrotechnikas.

## Šaltiniai
Patosis

**Patosis** – miestas pietvakarinėje Albanijos dalyje, Fierio apygardoje, 23 km nuo Adrijos jūros ir 7 km nuo kito svarbaus naftos pramonės centro – Fierio. Kaip ir Fieris, Patosis yra svarbus Albanijos naftos gavybos ir perdirbimo centras.

## Istorija

Nors šio miesto šaknys siekia viduramžius, jo kaip svarbaus Albanijos ekonominio centro istorija gana nesena. Tik XX a. komunizmo eros laikais pradėjus intensyviai eksploatuoti žemės gelmėse esančius naftos telkinius miestas tapo vienu svarbiausių Albanijos pramoninių centrų. Miestas buvo strategiškai svarbus dėl jame buvusios naftos pramonės, aprūpinusios politiškai ir ekonomiškai izoliuotą šalį naftos pramonės produktais. Po komunistinio režimo žlugimo ilgą laiką buvo ištikusi naftos gavybos krizė. Pastaraisiais metais naftos gavyba ima po truputį atsigauti.

## Architektūra ir archeologija

Dėl miesto istorinio ir ūkinio nereikšmingumo per ilgą istorijos laikmetį bei didesnės gretimo Fierio reikšmės, miesto architektūra yra labai skurdi, vyrauja XIX a. pab. – XX a. pr. statyti mažaaukščiai namai, mečetės. Kaip ir daugelyje Albanijos miestų čia vyrauja socialistinio stiliaus namai. Dėl naftos klodų miesto apylinkėse vyrauja pramoninis kraštovaizdis su dominuojančiais naftos gręžiniais.

## Sportas
* KS Albpetrol Patos (futbolas)
Motaičiai

:: *Apie kaimą Tauragės rajone žr. [[Motaičiai (Tauragė)]]*.

**Motaičiai** – kaimas Šiaulių rajono savivaldybėje, 12 km nuo Šiaulių, prie kelio , greta Aukštelkės.

## Gyventojai

## Šaltiniai
Visgirdai (Šiauliai)

**Visgirdai** – kaimas Šiaulių rajono savivaldybėje, 13 km nuo Šiaulių, greta kelio . Yra „Pilies užeiga“, saugomas Visgirdų ąžuolas.

## Gyventojai

## Galerija

Visgirdai.jpg|Pilies užeiga Visgirduose
Visgirdai, sodyba.JPG|Sodyba 
Visgirdai, ženklas.JPG|Riboženklis


## Šaltiniai
Mekiai (Šiauliai)

**Mekiai** – kaimas Šiaulių rajono savivaldybėje, 19 km nuo Šiaulių, prie senojo kelio Ryga–Tilžė, greta Pageluvio.

## Gyventojai

## Šaltiniai
Pakapės pagrindinė mokykla

**Pakapės pagrindinė mokykla** – dieninė, savarankiško mokymosi bendrojo lavinimo mokykla Šiaulių raj., Pakapėje, Darželio g. 3, vykdanti pradinio, pagrindinio ir papildomo ugdymo programas. Įstaigos kodas 190076529. Dabar tai Kairių jungtinės mokyklos skyrius.

## Istorija

1921 m. lapkričio 1 d. įkurta parapijinė pradinė mokykla, 1949 m. rugsėjo 1 d. ji tapo septynmetė mokykla. 1962 m. rugsėjo 1 d. įkurta aštuonmetė mokykla, 1991 m. rugsėjo 1 d. – devynmetė, 1999 m. rugsėjo 1 d. – dešimtmetė mokykla. Nuo 1998 m. rugsėjo 1 d. mokykloje veikia priešmokyklinio ugdymo klasė. Mokykloje veikia biblioteka, kuri tenkina ne tik mokinių, bet ir kaimo gyventojų poreikius, joje yra įrengta skaitykla. Mokykla turi valgyklą, aktų bei sporto sales, naudojamas ir kaimo gyventojų.

2021 m. rugsėjo 1 d. prijungta prie Kairių jungtinės mokyklos.

2023 m. skyrius išregistruotas.

## Direktoriai
* Vilma Bagdonienė – iki 2018 m.
* [Margarita Pavilionienė – [2018 m.

## Žymūs mokytojai
* Edvardas Ruseckas, direktoriaus pavaduotojas ugdymui;
* Vilma Bagdonienė, direktoriaus pavaduotoja ugdymui.

## Šaltiniai

## Nuorodos
* Mokyklos svetainė  == Šaltiniai ==
Normančių piliakalnis

**Normančių piliakalnis su gyvenviete**, *Bauskės pilis* – piliakalnis Šiaulių rajono savivaldybės teritorijoje, prie Pakapės, Šiaulių kaimiškoji seniūnija. Pasiekiamas iš plento , pasukus į dešinę šiaurės vakarų kryptimi, į Normančius, juose – į kairę pietvakarių kryptimi link Pakapės, pavažiavus 500 m – 0,2 km į šiaurės vakarus nuo kelio pietryčių kryptimi. 0,7 km į šiaurės rytus nuo Pakapės kaimo kapinių.

## Piliakalnis

Piliakalnis įrengtas 4-5 m aukščio atskiroje kalvelėje, kurios pietinėje dalyje yra nedidelė terasa. Viršuje aikštelė ovali, 25x13 m dydžio, per 1 m iškilusiu viduriu. Jos pietiniame gale supiltas 0,5 m aukščio, 7 m pločio pylimas, už kurio šlaite, 2 m žemiau pylimo viršaus, yra iškastas 3 m pločio, 0,3 m gylio griovys, už kurio supiltas 0,3 m aukščio, 9 m pločio pylimas. Griovys ir pylimas piliakalnį juosė ir iš vakarų pusės, kur sunaikinti arimų. Šlaitai vidutinio statumo, 4-7 m aukščio. Piliakalnis archeologų netyrinėtas. Piliakalnis datuojamas I tūkstantmečiu – XIV a.
## Istorija
Manoma, kad piliakalnyje stovėjo Bauskės pilis (arba Busikės, Basynės, Businės) – ją 1348 m. sunaikino kryžiuočiai.

## Šaltiniai

* Lietuvos kultūros ir gamtos paminklų atlasas. Enciklopedijų leidykla, Vilnius, 1991 m., p 66.
* Lietuvos TSR kultūros paminklų sąrašas, V., 1973, p.175
* Lietuvos Respublikos istorijos ir kultūros paminklų sąrašas, V.,1993, p.61
* Bronius Dakanis. Šiaulių miesto ir rajono archeologijos paminklų žvalgymas // Archeologiniai tyrinėjimai Lietuvoje 1990 ir 1991 metais. Vilnius, 1992. T. I, p. 100–101.

## Nuorodos
* Lietuvos piliakalniai 
* Hillforts.eu atvirųjų duomenų ištekliai
Legitimumas

**Legitimumas** ( – įstatymiškas, iš *lex*, kilm. *legis*) – asmens, organizacijos galių (pagrįstai veikti) pripažintinumas, pasitikėjimo klausimas.

Legitimuojami gali būti viešosios organizacijos subjektai, grupės arba organizacijos veikėjai, pripažįstant tai, kad jie turi teisę vykdyti tam tikras funkcijas, valdžios įgaliojimus, taikyti prievartą. Legitimacija arba visuomeninis įteisinimas (socialinė akceptancija) reikalinga ypač kuriantis, atsirandant arba pradedant veikti naujai struktūrai, institucijai. Legitimumo klausimas aktualus politikoje, kai naujoms valdžios struktūromis būtina užsitikrinti valdomųjų paramą. Institucija gali būti legali, o poste esantis asmuo į jį patekęs legaliai, tačiau gali neturėti visuomenės pasitikėjimo. Jei visuomenės sluoksniai nepripažįsta valdžios autoriteto arba jo nelegitimuoja, jam nepaklus, priešinsis jo sprendimams arba net bandys nuversti.
Įstatymiškumas

**Įstatymiškumas**, **legalumas** ( - legalitetas, iš *lex*, kilm. *legis* - įstatymo) - atitikimas įstatymams, atitikimo lygis.

Visuomeninis gyvenimas arba jo reiškinys gali atitikti įstatymus arba ne, atitikti, iš dalies arba visa apimtimi. Pagal įstatymiškumo lygį gali būti sprendžiama apie tai, kiek tam tikras elgesys (veika), visuomeninis dalykas grindžiamas įstatymo viršenybės principu. Įstatymiškumo klausimas keliamas vertinant visuomeninių subjektų, pavyzdžiui, viešosios valdžios struktūrų veiklą, siekiant nustatyti, ar teisėsaugos bei kitos institucijos valstybėje veikia pagal teisinės valstybės bei kitus principus. Veika, priešinga įstatymui, gali būti kvalifikuojama kaip teisės pažeidimas, o už jos padarymą kalti asmenys traukiami teisinėn atsakomybėn.

Pagal įstatymų galią gali būti išskiriamas specifinis įstatymiškumo porūšis kaip konstitucingumas (atitikimas aukščiausios teisinės galios įstatymui - Konstitucijai).
Kolizinės normos

**Kolizinės normos** - teisės normos, nustatančios, kaip spręsti teisės normų tarpusavio prieštaravimą dėl konkrečių teisinių santykių (teisės taikymo veikloje).

Jei esti skirtingų teisės šaltinių, teisės aktų kolizija, kai prieštarauja vienos teisės sistemos taisyklės, konkrečiam teisiniam santykiui taikytinos kolizinės taisyklės. Jei prieštarauja skirtingų teisės sistemų (pvz., Lietuvos CK bei Rusijos CK) privatinės teisės taisyklės - tuomet kolizinės tarptautinės teisės taisyklės.
Teisės viršenybė

**Teisės viršenybė** – visuomeninio gyvenimo ar jo elementų atitikimas teisei; teisės principas, pagal kurį visuomeninis gyvenimas arba jo dalis turi neprieštarauti teisei.

Principo turinys skiriasi nuo to, kaip oficialiai pripažįstama teisės normomis arba teise. Priklausomai nuo teisės koncepcijos arba teorijos gali skirtis ir principo taikymas įvairiose teisinėse sistemose, nebūtinai tik valstybėje. Taikymą komplikuoja tai, kad teisės šaltiniai – ne tik įstatymai, bet ir kitos taisyklės arba normos, kurios ne visada būna užrašytos, o galioja kaip teisės principai, taip pat paprotinė teisė, teisinė praktika, žodine forma priimtos teisės taisyklės, kurios nėra užfiksuotos. Todėl dėl teisės normų turinio arba dėl jų egzistavimo gali kilti ginčų.

Teisės viršenybė – vienas iš pamatinių principų, kuriais grįstina teisinė valstybė. Principas taikytinas viešajai valdžiai ir jos veiklai: valstybinės institucijos turi būti steigiamos bei veikti tik pagal galiojančią teisę. Valstybės ir kitų organizacijų priimti teisės aktai turi neprieštarauti teisei. Teismo procese teisėtumas užtikrintinas saistant teisėsaugos institucijas, kurios turi paisyti galiojančios teisės normų. Teisės viršenybės principo struktūrinė dalis – įstatymo viršenybės principas, pagal kurį apsiribojama reikalavimu atitikti ne visos teisės, o tik dalyje jos teisės aktų (t. y. įstatymų) įtvirtintas normas.
Pasaulietinė teisė

**Pasaulietinė teisė** – nereliginių subjektų priimtos teisės normos.

Pasaulietinė teisė išskiriama ją atribojant nuo religinių organizacijų (vidaus) teisės. Pasaulietinė teisė sąveikauja su religine teise, ją sąlygoja, nustato jos galiojimo ribas, kai kur – konkuruoja, o kartais yra užgožiama religinės.

## Istorija
Pasaulietinė teisė formavosi kartu su viešosios valdžios institucijomis bei pasaulietinėmis organizacijomis, politiniais dariniais (imperijomis, miestais). Europoje religinių bendruomenių teisė ilgą laiką turėjo didelę reikšmę. Katalikų Bažnyčia ne tik sukūrė organizacijos vidaus taisykles, normas, skirtas jos narių tarpusavio santykiams reguliuoti, bet plėtojo pasaulietiniame gyvenime taikytas teisės normas. Kanonų teisė apėmė sutartis, paveldėjimą, teismo proceso klausimus bei kitas svarbias teisei sritis. Teisininkai pasauliečiai (legistai) turėjo konkuruoti su bažnytinės teisės atstovais (kanonistais), plėtojo skirtingas teisines teorijas arba vieni iš kitų dalį perėmė arba pakeitė (modifikavo).
Tarptautinė teisė (reikšmės)

** Tarptautinė teisė** ( - 'tautų teisė') teisė:

* Tarptautinė viešoji teisė
* Tarptautinė privatinė teisė, kolizijų teisė (dėl taikytinų normų)
*Internacionalistika, tarptautinės teisės mokslas
Teismo procesas

**Teismo procesas** – teismo veikla, bylos nagrinėjimas, paprastai sprendžiant ginčo klausimus. Teisenos metu gali būti siekiama pripažinti kokią nors subjektinę teisę, pvz., dėl giminystės ryšio nustatymo paveldėjimo bylose (t. y. teistis, prisiteisti), jos metu nebūtina kita ginčo šalis (privatus asmuo arba įstaiga), su kuria norima bylinėtis.

## Paskirtis
Teisena skirta ne tik teisiniams nesutarimams spręsti, bet ir kitai veiklai (pvz., ypatingoji teisena), kuriai būtina atskira, nešališka specialiai įsteigta institucija arba ikiteisminė ginčų sprendimo instancija, institucija. Ji gali būti ir administracinio lygmens. Pavyzdžiui, Lietuvoje, Vyriausioji administracinių ginčų komisija vykdo administracinių bylų teiseną; Mokestinių ginčų komisija sprendžia mokestinius ginčus. Kitos institucijos taip pat vykdo teiseną. Yra ir alternatyvūs ginčų sprendimo būdai (ADR).

## Rūšys
Pagal teisės šakas teismo procesas ir teisena gali būti administracinė, konstitucinė, baudžiamoji, civilinė, socialinė, finansinė (paskutinės dvi būdingos Vokietijos teisės sistemai).

Teisenos tvarką nustato specialūs įstatymai. Kontinentinės teisės valstybėse – kodifikuoti teisės aktai – proceso kodeksai (civilinio proceso kodeksas, baudžiamojo proceso kodeksas ir t. t.). Teiseną tiriantis teisės mokslas vadinamas procesualistika.

## Rašytinis procesas

## Nuorodos
Aquificae

**Aquificae** – bakterijų (*Bacteria*) karalystės *Aquificae* tipo bakterijų klasė.

Šių bakterijų atstovės yra ekstremofilai ir hipertermofilai: jos gali gyventi ekstremaliomis sąlygomis, karštose versmėse, sulfanilamide, 85-95&nbsp;°C temperatūros vandenyje, šarmuose.

Aquificae bakterijos – autotrofės.

## Klasifikacija
Nėra tikslaus susitarimo dėl šioms bakterijoms priskiriamų genčių klasifikavimo. Vieni šaltiniai http://www.im.microbios.org/25march04/07%20Griffiths.pdf  teigia, kad Aquifex, Calderobacterium, Hydrogenobacter ir Thermocrinis gentys priklauso tai pačiai Aquificales eilei, kiti mokslininkai linkę manyti kitaip.

Profesoriaus Cavalier Smith nuomone, *Aquificae* reikėtų priskirti proteobakterijoms.

* Eilė. *[[Aquificales]]*
** Šeima. *[[Aquificaceae]]*
*** Gentis. *[[Aquifex]]*
**** Rūšis *[[Aquifex aeolicus]]*
**** Rūšis *[[Aquifex pyrophilus]]*
**** Rūšis *[[Aquifex spec.]]*
*** Gentis. *[[Hydrogenivirga]]*
*** Gentis. *[[Hydrogenobacter]]*
*** Gentis. *[[Hydrogenobaculum]]*
*** Gentis. *[[Thermocrinis]]*
** Šeima. *[[Hydrogenothermaceae]]*
*** Gentis. *[[Hydrogenothermus]]*
*** Gentis. *[[Persephonella]]*
*** Gentis. *[[Sulfurihydrogenibium]]*

## Nuorodos
* Eubakterijų klasifikacija
Širvučiai

**Širvučiai** – kaimas Šiaulių rajono savivaldybėje, 11 km į pietus nuo Šiaulių, prie kelio . Gyvenvietėje yra Širvučių senkapis, kurio dalis nuardyta.

## Gyventojai

## Šaltiniai
Groningenas (Surinamas)

**Groningenas** (, Sranan Tongu k. *skropu* – "kriauklė") – Surinamo miestas šalies šiaurėje, netoli Atlanto, Saramakos apygardos sostinė. Miestas išsidėstęs kairiajame Saramakos upės krante. Apie 3 000 gyventojų. Mieste veikia policijos nuovada, paštas, kelios mokyklos, sporto baseinas *Piranha*, po vieną evangelikų ir katalikų bažnyčią.

## Istorija
XVIII a. pabaigoje, kai vyriausybė dalino plotus plantatoriams, šioje vietoje nuspręsta statyti fortą, siekiant apsiginti nuo simaronų. Penkiakampis fortas iš kalkakmenio pastatytas 1790 m., vadovaujant gubernatoriui Janui Gerhardui Vichersui (*Jan Gerhard Wichers*).

Tokio pat pavadinimo miestas yra Nyderlanduose.

## Sportas
* SCV Bintang Lahir – futbolo klubas; rungtyniavo aukščiausioje šalies lygoje.

## Išnašos
Matansa

**Matansa** () arba **Riačuelas** (*Río Riachuelo*) – upė rytų Argentinoje. Prasideda Buenos Airių provincijoje. Tekėdama sudaro pietinį Buenos Airių miesto pakraštį. Įteka į La Platą La Bokos kvartale. Pastarojo pavadinimas ir kilo nuo upės, kadangi  reiškia upės žiotis. Didžiausi intakai: *Cañuelas, Chacón, Morales, Cildánez*.

Nedideliame upės baseine (2240&nbsp;km²) gyvena daugiau nei 3,5 mln. gyventojų. Pučiant šiaurės vakarų vėjams (*Sudestada*) upės vandenys patvindavo. Nuo 1995 m. pastatyti įrengimai mažina potvynių pavojų. Palei upę išsidėstę daug pramonės įmonių, naudojančių jos vandenį. Dėl to Matansa yra labai užteršta sunkiaisiais metalais.

## Šaltiniai
Žylakiai (Šiauliai)

**Žylakiai** – kaimas Šiaulių rajono savivaldybėje, 20 km į pietus nuo Šiaulių, prie kelio . 

## Gyventojai

## Galerija

Zylakiusenkapis.jpg|Žylakių senkapis
Žylakiusenkapis.jpg|Žylakių senkapis


## Šaltiniai
Harimos žemė

**Harima** (播磨国; *Harima no kuni*), dar vadinama **Banšiū** (播州; *banshū*) – senoji Japonijos žemė, kurios vietoje šiais laikais yra pietvakarinė Hiogo prefektūros dalis. Harima ribojosi su Tadžimos, Tambos, Secu, Bidzeno ir Mimasakos žemėmis. Administraciniu centru (sostine) buvo Himedžio miestas.
Hidzeno žemė

**Hidzenas** (肥前国; *Hizen no kuni*) – senoji Japonijos žemė, kurios vietoje šiomis dienomis yra Sagos ir Nagasakio prefektūros, neskaitant Nagasakiui priklausančių Cušimos ir Ikio. Hidzenas ribojosi su Čikudzeno ir Čikugo žemėmis.

## Istorija

Senoji žemės sostinė buvo įsikūrusi netoli Jamato miesto. Tojotomis Hidejošis, būdamas Nagojos mieste planavo ir vadovavo įsiveržimams į Korėją. Hidzeno žemėje taip pat vyko garsusis Šimabaros maištas.
Aurela

**Aurela** – užsakomųjų skrydžių bendrovė. Bendrovės būstinė buvo įsikūrusi Vilniuje, pagrindinė bazė – Vilniaus oro uoste.

## Istorija
Kompaniją įkūrė Sergej Varnavskij 1995 m. Pirmuosius užsakomuosius skrydžius atliko orlaivis „Tupolev Tu-134 A“.

2005 m. Europos Sąjungai sugriežtinus poziciją Rusijos gamybos lėktuvų atžvilgiu, atnaujino lėktuvų parką vakarų gamybos lėktuvais.

2011 m. sausio 7 d. kompanijai sustabdyta nuolatinė skrydžių licencija.

2011 m. gegužės 31 d. bendrovę nusipirko Kipre registruota kompanija „Servolian Investments“. 2011 m. liepos 15 d. nuolatinė skrydžių licencija buvo atnaujinta. Veikla nutraukta 2013 m. vasario 18 d.

## Flotilė









## Šaltiniai

## Nuorodos
* Oficiali svetainė
Surinamo vėliava

**[[Surinamas|Surinamo]] vėliava** – stačiakampė, sudaryta iš penkių horizontalių juostų: viršutinė ir apatinė juostos yra žalios spalvos - pusė viduriniosios raudonos juostos aukščio, kurioje įkomponuota auksinė penkiakampė žvaigždė. Žalias ir raudoną juostas skiria dvi baltos juostos (1/4 raudonos juostos aukščio).

## Istorija

Vėliava buvo patvirtinta 1975 m. lapkričio 25, iškart po nepriklausomybės paskelbimo.

Vėliavą sukūrė Jacques Herman Pinas.
## Simbolika
Žvaigždė simbolizuoja visų etninių grupių vienybę, raudona - pažangą ir meilę, žalia - viltį ir derlingumą, balta - taiką ir teisingumą.

Iki nepriklausomybės Nyderlandų Gajanos vėliavoje buvo penkių spalvų žvaigždės, sujungtos elipse. Tai simbolizavo visas etinines grupes: vietinius indėnus, europiečius, vergus afrikiečius, kurie vėliau pabėgo ir pasislėpė vidiniuose rajonuose, indus, Javos gyventojus ir kinus, pakeitusius vergus. Elipsė reiškė harmoniją tarp šių grupių.

## Konstrukcija

## Spalvos

## Nuorodos
*flags.net
*fotw.net
Jamaširo žemė

**Jamaširas** (山城国; *Yamashiro no kuni*) – senoji Japonijos žemė, kurios vietoje šiais laikais yra pietinė Kioto prefektūros dalis.

Senosios žemės administracinis centras buvo Kiotas, taigi nuo 794 m. Jamašire buvo įsikūrę Japonijos imperatoriai.
Jamaširas (reikšmės)

Žodžio **Jamaširas** (*Yamashiro*) reikšmės:

* jamaširas – Japonijos pilių tipas, tokios pilys stovėjo kalnų viršūnėse;
* Jamaširas – buvęs miestas Kioto prefektūroje (Japonija);
* Jamaširas – buvęs miestas Tokušimos prefektūroje (Japonija);
* Jamaširas – Japonijos linijinis laivas (naudotas 1913–1944 m.);
* Jamaširas – dažnas Japoniškas vardas.

Taip pat:
* Jamaširo žemė – senoji Japonijos žemė;
* princas Jamaširas – Japonijos istorinė asmenybė, princo Shōtoku vyriausias sūnus (mirė 643 m.).
Sisakas

**Sisakas** − miestas Kroatijoje, 57 km į pietryčius nuo Zagrebo, prie Savos ir Kupos upių santakos; apskrities centras. Mieste yra išlikusių romėnų statinių liekanų, barokinių, klasicistinių pastatų, XVI a. tvirtovė.

Sisake išvystyta juodosios metalurgijos, chemijos, naftos perdirbimo, miško chemijos, elektrotechnikos, stiklo, medžio apdirbimo, maisto pramonė. Stambiausias Kroatijoje upių uostas.

## Sportas

### Futbolas
* HNK Segesta Sisak
* NK TŠK Topolovac

## Nuorodos
* Oficiali miesto svetainė (kroatų k.)
* Informacija apie miestą turistams  (anglų ir kroatų k.)
Kavajė

**Kavajė** – miestas rytų Albanijoje, apie 10 km nuo Adrijos jūros, apie 50 km nuo sostinės Tiranos ir apie 20 km nuo uostamiesčio Duresio. Dešimtasis pagal dydį miestas šalyje, daugumą gyventojų sudaro albanai, apie 95 proc. išpažįsta islamą.

Kavajė yra apygardos centras, kartu esantis ir vienu svarbiausių Tiranos apskrities miestų. Per miestą eina svarbus Duresio-Vliorės ir Duresio-Pogradecio geležinkelis.

## Istorija

Senovės laikais šios vietovės buvo apgyvendintos jau nuo akmens amžiaus. Vienos pirmiausių šias teritorijas apgyvendino senosios šių vietų gyventojos – ilyrų gentys. Kavajė, kaip ir visa dabartinės Albanijos teritorija, nuo seno buvo senovės valstybių Makedonijos, Romos imperijos – sudėtyje, kurių kultūra labai smarkiai paveikė vietos gyventojus ir jų kultūrą.

Žlugus Romos imperijai, ši vietovė ilgą laiką priklausė Bizantijos imperijai, vėliau Bulgarijos ir Serbijos karalystėms, Epyro Despotijai. Galiausiai, XIV a. miestas atiteko Osmanų imperijai, kuriai valdant pradėjo plisti islamas.

Nors ir yra duomenų, kad gyvenvietė dabartinio miesto teritorijoje egzistavo dar viduramžiais, tačiau pirmasis Kavajės paminėjimas rašytiniuose šaltiniuose datuojamas 1595 m., kai ji minima **Kavaljos** vardu. XVII–XVIII a. stipriai išaugo dėl savo turgaus ir tapus administraciniu centru. Greitai čia buvo dvigubai daugiau namų nei Duresyje: vieno keliautojo pranešimu 1670 m. čia buvo 400 namų, 200 krautuvėlių ir amatininkų dirbtuvių turguje, taip pat keturios mečetės, pastatytos 1561 m., 1589 m., 1625 m. ir 1652 m. Jos visos keturios XX a. buvo sugriautos, iš dalies karo metu, iš dalies perstatant miestą.

1912 m. Albanijai iškovojus nepriklausomybę, miestas tapo Albanijos dalimi. II pasaulinio karo išvakarėse, 1939 m., kaip ir visa Albanija, buvo okupuotas Italijos kariuomenės, 1943 m. okupuotas Vokietijos, 1944 m. galutinai išvaduotas vietos komunistų partizanų.

XX a. 2-ojoje pusėje miestas buvo sparčiai industrializuojamas, tapo svarbiu šalies ekonominiu centru. 1990 m. Kavajė tapo pirmuoju Albanijos miestu, kuriame prasidėjo judėjimas prieš kelis dešimtmečius trunkančią vienpartinę komunistų partijos diktatūrą.

Žlugus komunistiniam režimui ir nustojus veikti planinės ekonomikos svertams, Kavajė kaip ir kiti Albanijos miestai nukentėjo nuo XX a. 10-ojo dešimtmečio pradžios ekonominės krizės. 1997 m. žlugus Albanijos ekonomikai ir šaliai įklimpus į politinę, ekonominę ir socialinę krizę, pasireiškusią masiniais neramumais, Kavajė tapo išimtimi. Pakankamai autoritetingos musulmonų dvasininkijos dėka neramumų buvo išvengta.

## Architektūra ir archeologija

Dėl istoriškai išlikusio menko miesto ekonominio ir socialinio vaidmens, istorinio Duresio uostamiesčio svarbos, mieste nėra gana daug vertingos architektūros pavyzdžių. Išlikę keletas Osmanų imperijos mečečių. Komunistinės diktatūros laikais pastatyta pagal tipinius projektus suprojektuotų mažaaukščių daugiabučių gyvenamųjų namų.

## Sportas
* KS Besa Kavajë futbolo klubas
* „Besos“ stadionas
Sajas

**Sajas** (jap. 釵; ; ) – duriamasis Okinavos ginklas, forma primenantis trišakį, kurio šoninės šakos trumpos ir kiek atlenktos į šonus. Panašūs ginklai žinomi Indijoje, Kinijoje, Indonezijoje, Malaizijoje, Tailande.

Paprastai teigiama, kad sajai atsirado iš trišakių įrankų, kuriais pureno žemę, sodino ryžius ir pan. Žinoma, kad dajus jau naudojo kitose Azijos šalyse, kai sajų Okinavoje dar nebuvo. Malajoje sają vadina *tjabang* (arba *cabang* ar *chabang*)

## Konstrukcija
Geležtė ir šoninės šakos beašmenės. Vientiso sajo ruošinys būna kryžiaus formos, kur vienas galas nukalamas kaip pagrindinė geležtė, abu skersiniai atlenkiami į priekį, lygiagrečiai geležtei (ir gali būti nusmailinami, jais irgi galima atakuoti). Šoninės šakos paprastai simetriškos. Ketvirtasis kryžiaus galas tampa rankenos pagrindu. Rankena rumbuota arba aptraukta šiurkščia neslidžia oda, gale su buožele. Sajų geležčių skerspjūvis gali būti apvalus ar aštuonkampis.

Ilgis – iki 60 cm, masė – 0,500-1,2 kg.

## Naudojimas
Kautynių saju technika sudėtingesnė nei paprastu durklu ar trumpu kalaviju. Dažnai kaunamasi dviema sajais, o trečias laikomas už diržo kaip atsarginis ar trečiasis, skirtas naudoti kaip sviedžiamas ginklas. Egzistuoja kelios sajo technikos, kurios leidžia saju priešininką nukauti ar nuginkluoti. Įgudęs kovotojas saju gali kautis prieš kalaviją ir šoninėmis šakomis sukaustyti kalavijo geležtę ir išplėšti kalaviją iš priešininko rankos.

Vienas būdingų sajo laikymo būdų yra toks – sajo rankena visais pirštais laikoma delne, o nykštys prilaiko sąją tarp šoninės šakos ir pagrindinės geležtės. Spaudžiant nykščiu sają galima apsukti, kad jo geležtė nukreipta link alkūnės, o smilius nukreiptas išilgai sajo rankenos link buoželės. Taip perėmus sają jo buožele galima atlikti baksnį, o pagrindinę geležtę atremti į dilbį ir ja blokuoti smūgius (panašiai kaip tonfa) arba, laikant atvirkščiu ėmiu, durti kaip paprastu durklu).

Holivudo filmuose sajas dažniausai rodomas kaip atakavimo ginklas (kalavijo, durklo ar svaidomojo furklo analogas) su ašmenine geležte. Juose beveik nenaudoja sajo buoželės. Toks laikymas, du pirštai prilaiko sają tarpuose tarp šoninių šakų ir geležtės, mažina galimybes saju gintis ar smogti jo buožele.

Sajui artimas ginklas yra japoniška džitė (*jitte*), kuris turi tik vieną šoninę šaką ir būdavo naudojamas priešininkui nuginkluoti išplėšiant jo kalaviją. Džites naudodavo Edo periodo policininkai.

## Nuorodos
* Sai History and Selection (video – Sajo istorija ir kaip išsirinkti sają)
Nemuro žemė

**Nemuras** (根室国; *Nemuro no kuni*) – trumpai egzistavusi senoji Japonijos žemė, kurios vietoje šiomis dienomis yra Nemuro subprefektūra. Ši žemė buvo įkurta Meidži eros metais.

## Istorija
* 1869 m. rugpjūčio 15 d. įkurta Nemuro žemė su penkiomis jai priklausiusiomis apskritimis.
* 1872 m. Nemuro žemėje gyveno 832 žmonės.

## Nemurui priklausiusios apskritys
* Hanasakio apskritis (花咲郡) (panaikinta 1959 m. balandžio 1 d.
* Menašio apskritis (目梨郡)
* Nemuro apskritis (根室郡) (panaikinta 1957 m. rugpjūčio 1 d.
* Nocukės apskritis (野付郡)
* Šibecu apskritis (標津郡)
Nemuras

Žodžio **Nemuro** (*Nemuras*) reikšmės:
* Nemuro subprefektūra;
* Nemuro miestas;
* Nemuro žemė;
* Nemuro pusiasalis;
* Nemuro sąsiauris.
Eutanazija

**Eutanazija** (gr. *ευ* 'geras, garbingas' + *θάνατος* 'mirtis') – lengvas ir neskausmingas žmogaus ar kito gyvūno gyvybės nutraukimas, mirtis.

Skiriama žmonių eutanazija ir gyvūnų eutanazija.

## Žmonių eutanazija
Žmogaus eutanazija – sąmoningas žmogaus gyvybės atėmimas kiek įmanoma švelnesnėmis priemonėmis, atliekamas vien marinamojo labui. Tai – pagalba nusižudyti. Savanoriška eutanazija dažniausiai taikoma nepagydomiems ligoniams, kurių likęs gyvenimas praeitų skausmuose, ir tik jiems patiems norint. Paciento sąmoningas atsisakymas gydytis, dėl ko sutrumpėja gyvenimo trukmė lyginant su trukme taikant gydymą, vadinama pasyviąja eutanazija, (aktyvių priemonių užbaigti gyvenimą nesiimama).

Dalyje valstybių, tarp jų ir Lietuvoje, tai yra uždrausta. Nuo 2008 metų tam tikros eutanazijos formos leidžiamos Belgijoje, Liuksemburge, Nyderlanduose, Šveicarijoje, Oregone, ir Tailande.
2014 m. vasario 13 d. Belgijos parlamentas balsavimu priėmė įstatymą, leidžiantį atlikti eutanaziją neribojant paciento amžiaus. Belgija yra vienintelė šalis pasaulyje priėmusi tokį įstatymą.

### Nacistinėje Vokietijoje
Eutanazija nacistinėje Vokietijoje buvo taikoma tik vokiečiams žudyti, sergantiems psichine negalia, šizofrenija ar dėl kitų psichinių ligų, taip pat dėl kokios nors fizinės negalios. Kitų III Reicho teritorijų gyventojai (lenkai ar žydai) buvo tiesiog šaudomi.

## Gyvūnų eutanazija
Neskausmingas gyvūno numarinimas. Ne viena šalis teisiškai reguliuoja skerdžiamų gyvulių, naminių ir laboratorinių gyvūnėlių marinimą. Plačiau apie tai skaityti „Gyvūnų eutanazija“.

## Šaltiniai
Nagato žemė

**Nagatas** (長門国; *Nagato no kuni*), dar vadinama **Čiōšiū** (長州, *Chōshū*) – senoji Japonijos žemė, kurios vietoje šiomis dienomis yra dalis Jamagučio prefektūros. Nagatas ribojosi su Ivamio ir Suō.

Senąja Japonijos žemės sostine buvo Šimonosekis. Nagatą valdė Morio klanas.

1871 m. įvykus Han sistemos panaikinimui ir senųjų žemių vietose įkūrus prefektūras, Nagato ir Suō žemės buvo sujungtos į Jamagučio prefektūrą.
 
Nagato žemės vardu buvo pavadintas japonų kovinis laivas „Nagato“.
Nagato

Žodžio **Nagato** (*Nagatas*) reikšmės:

* Nagato miestas – miestas Jamagučio prefektūroje;
* Nagato miestelis – miestelis Nagano prefektūroje;
* Nagato žemė – senoji Japonijos žemė;
* linijinis laivas „''Nagato''“ – Japonijos linijinis laivas, pavadintas Nagato žemės vardu.
Siuchbataro aimakas

**Siuchbataro aimakas** arba ***Suchė Batoro aimakas*** () – vienas iš 21 Mongolijos aimakų, esantis šalies rytuose, Kinijos pasienyje. Sostinė – Barun Urtas.

Aimakas pavadintas mongolų revoliucionieriaus Damdino Siuchbataro (Suchė Batoro) garbei.

## Administracinis suskirstymas

Aimakas padalintas į 13 sumų:

* Asgatas
* Barun Urtas
* Bajandelgeras
* Darganga
* Erdenecaganas
* Chalzanas
* Menchanas
* Naranas
* Ongonas
* Siuchbataras
* Tiumencogtas
* Tiuvšinširė
* Ulbajanas

## Galerija

Barun02.jpg|Barun Urtas
Steppe02-Obo.jpg|Obo stepėje
Sukh-Aszgatkut1.jpg|Šulinys Asgato sume
Totomio žemė

**Totomis** (遠江国; *Tōtōmi no kuni*) – senoji Japonijos žemė, kurios vietoje dabar yra vakarinė Šidzuokos prefektūros dalis.

Totomio pilies miestelis buvo netoli Ivatos, tačiau Sengoku laikotarpiu pilies miesteliu tapo gyvenvietė netoli Hamamacu. Totomį iki Tokugavų valdė Imagavos klanas.
Prisukamas apelsinas

**Prisukamas apelsinas** () – žinomiausias Anthony Burgess romanas, išleistas 1962 m. Stanley Kubrick pagal jį 1971 m. pastatė to paties pavadinimo filmą. Savaitraščio „Time“ buvo išrinktas kaip vienas iš 100 geriausių 1923–2005 m. laikotarpio romanų anglų kalba.

Romaną sudaro trys dalys po 7 skyrius.

## Leidimai
* V.: Alma littera, 1993. (iš anglų k. vertė Vytautas Petrukaitis)
* V.: Lietuvos rašytojų sąjungos leidykla, 1999. - 196 p. (iš anglų k. vertė Saulius Dagys)
* V.: Lietuvos ryto leidykla, 2007. - 196 p. (iš anglų k. vertė Saulius Dagys)
* V.: Leidykla Sofoklis, 2014. - 232 p. (iš anglų k. vertė Saulius Dagys)
Proporcija

**Proporcija** ( - proporcija) – vadinama lygybė:

: {a \over b} = {c \over d} ,

kurios a, b, c, d – skaičiai, tenkinantys sąlygą b \ne 0, d\ne 0. Skaičiai a ir d vadinami *kraštutiniais proporcijos nariais*, o skaičiai b ir c – *proporcijos viduriniais nariais*. Pagrindinė (teisingos) proporcijos savybė: proporcijos vidurinių narių sandauga lygi jos kraštinių narių sandaugai: **ad=bc**.

## Proporcijų savybės
* **Proporcijos pertvarkymas.** Jei \ \frac ab=\frac cd, tai \ \frac ba=\frac dc
* **Pagrindinė proporcijos savybė.** Jei \ \frac ab=\frac cd, tai \ ad=bc
* **Vidinių ir išorinių narių pertvarkymas.** Jei \ \frac ab=\frac cd, tai
: \ \frac ac=\frac bd,
: \ \frac db=\frac ca.
* **Proporcijos padidinimas ir sumažinimas.** Jei \ \frac ab=\frac cd, tai
: \ \dfrac{a+b}{b}=\dfrac{c+d}{d},
: \ \dfrac{a-b}{b}=\dfrac{c-d}{d}.
* **Proporcijos sudėtis ir atimtis.** Jei \ \frac ab=\frac cd, tai
: \ \dfrac{a+c}{b+d}=\frac ab =\frac cd,
: \ \dfrac{a-c}{b-d}=\frac ab =\frac cd.

## Šaltiniai
Noritas

**Noritas** – mafinė intrūzinė magminė uoliena, sudaryta iš plagioklazo ir ortopirokseno. Uolienos pavadinimas kilo iš norvegų mitinio herojaus Noro vardo. Uoliena randama kartu su gabru sluoksniuotuose intrūziniuose kūnuose, kuriose aptinkama platina. Tokie dideli kūnai randami Pietų Afrikoje, Grenlandijoje, JAV. Norito randama ir antrame pagal dydį pasaulio nikelio telkinyje Ontario valstijoje. Ši magminė uoliena dažna iš mėnulio paimtuose grunto mėginiuose.